Foto’s: Man sterf toe vrag op kar landFoto’s: Twitter Een man is Dinsdagoggend in Springs, Gauteng dood en ŉ ander beseer nadat planke uit ŉ swaarvoertuig geval en op die slagoffers se voertuig beland het. Santi Steinmann, ŉ woordvoerder van Netcare 911, het in ŉ verklaring gesê die ongeluk het op die N17 plaasgevind. “Dit is in die stadium nie bekend hoe die vragmotor sy vrag verloor het nie,” het Steinmann gesê. Steinmann het gesê die een man is op die toneel dood verklaar. “Een van die mans het kritieke beserings opgedoen en hy is met ŉ helikopter na ŉ nabygeleë hospitaal geneem vir verdere behandeling.” Die polisie ondersoek die voorval.